um breytingu á lögum nr. 28 / 1998 , um verslunaratvinnu , með síðari breytingum . ( Eftir 2. umr. , 3. maí . ) Eftirfarandi breytingar verða á 12. gr. laganna : a . 1. mgr. orðast svo : Hver sá sem vill reka verslun eða umboðssölu með notuð ökutæki skal hafa til þess sérstakt leyfi lögreglustjóra í umdæmi þar sem föst starfsstöð bifreiðasala er . Í stað orðanna „ Meiri hluti stjórnarmanna “ í 2. mgr. kemur : Allir stjórnarmenn . Eftirfarandi breytingar verða á 19. gr. laganna : a . Á eftir 1. mgr. kemur ný málsgrein , svohljóðandi : Lögreglustjórum , sbr. 1. mgr. , ber að halda skrá yfir þá sem leyfi hafa til starfsemi samkvæmt þessum kafla í umdæmi þeirra . 5. mgr. orðast svo : Þegar sérstaklega stendur á getur lögreglustjóri veitt aðilum leyfi til að halda lokað uppboð í umdæmi sínu í því skyni að styrkja viðurkennt líknarstarf og kirkjustarf , menntir , vísindi og menningu , m.a. íþróttastarfsemi . Þegar um lokað uppboð á listmunum er að ræða skal vekja sérstaka athygli á ákvæðum V. kafla laga þessara varðandi frjáls uppboð og reglugerð menntamálaráðherra um fylgiréttargjald . Jafnframt skal innheimtuaðila , Myndhöfundasjóði Íslands – Myndstefi , tilkynnt um veitingu leyfisins . b . 3. málsl. 6. mgr. orðast svo : Menntamálaráðherra getur sett nánari reglur um fylgiréttargjald að höfðu samráði við Myndhöfundasjóð Íslands – Myndstef og kveðið þar á um viðurlög við brotum á reglunum , sbr. 24. gr. c . Heimilt er að krefjast þess í refsimáli að verslun verði afmáð úr einhverri framangreindra skráa , eftir því sem við á , hafi verslun framið ítrekað eða alvarlegt brot gegn ákvæðum laga er um starfsemina gilda . Ef ekki er ákvæði í refsidómi um ábyrgð lögaðila verður sektin því aðeins innheimt með aðför hjá honum að dæmt sé um skyldu hans í sérstöku opinberu máli .